Houegbadja
<s>Houegbadja (alternativno i Wegbaja ili Aho) bio je prvi službeni kralj Dahomeja i prema predaji formalni utemeljitelj Kraljevstva Dahomej, a vladao je od 1645. do 1685. godine.</s><s>Houegbadja je bio sin vladara Dakodonoua i naslijedio je prijestolje nakon očeve smrti 1645. godine.</s>

<s>Prema usmenoj predaji naroda Fon, Houegbadja inicijalno nije imao dobre odnose sa svojim ocem (prema nekim teorijama mu je bio u usvojeni sin), nakon što je napravio dijete lokalnoj ženi imena Adanon, koja je bila obećana njegovom ocu.</s><s>Bijesan, Dakodonou je razbaštinio Houegbadju i nisu se pomirili sve dok Houegbadja kasnije nije pobijedio Dakodonouovog snažnog rivala, nakon čega ga je otac imenovao prijestolonasljednikom.</s><s>Kada je Dakodonou umro 1645. godine, Houegbadja je preuzeo prijestolje i formalno utemeljio Kraljevstvo Dahomej.</s><s>Houegbadja se danas smatra velikim reformatorom te se vjeruje da je postavio temelje dahomejske monarhije, iako je vjerojatno da sve te elemente nije uspostavio sam; dovršio je izgradnju kraljevske palače, uveo poreze i izvršio prve ekspanzije Dahomeja na obližnja područja.</s>

<s>Tokom ceremonije godišnjih običaja, Houegbadja je službeno okrunjen i priznat kao prvi kralj Dahomeja.</s><s>Nakon četrdeset godina vladavine, godine 1685. naslijedio ga je njegov najstariji sin, Akaba.</s>

<s>Reference</s>

<s>Literatura 
« Oueckbadia (1650-1680) » (Victor-Louis Maire, Dahomey : Abomey, décembre 1893 – Hyères, décembre 1903, A. Cariage, Besançon, 1905, p. 19-20, en ligne sur Gallica)</s>

<s>Vladari Dahomeja</s>

